**ΔΙΑΔΙΚΤΥΑΚΑ ΠΕΡΙΒΑΛΛΟΝΤΑ ΜΑΘΗΣΗΣ**

<http://andrianagad.pbworks.com/w/page/138206742/%CE%91%CF%81%CF%87%CE%B9%CE%BA%CE%AE>

**Τίτλος εργασίας: « Οργάνωση σχολικής εκδρομής στα Γιάννενα».**

**Διδακτικοί Στόχοι:**

Οι μαθητές:

1. Να σχεδιάσουν και να οργανώσουν την σχολική τους εκδρομή.
2. Να ανακαλύψουν μερικά από τα αξιοθέατα της πόλης που πρόκειται να επισκεφτούν.
3. Να αξιολογήσουν και να επιλέξουν το ξενοδοχείο που θα μείνουν.
4. Ακολουθώντας τις οδηγίες που θα τους δοθούν να σχεδιάσουν την αφίσα της εκδρομής.

**Το wiki μας**

Το συγκεκριμένο wiki φτιάχτηκε για να βοηθήσει τους μαθητές, σε συνεργασία με το δάσκαλο τους, να οργανώσουν και να σχεδιάσουν μια διήμερη σχολική εκδρομή στην πόλη των Ιωαννίνων.

Ποιο συγκεκριμένα στην πρώτη σελίδα *«Αρχική»*, υπάρχει ένα βίντεο, στο οποίο βλέπουμε εικόνες από την πόλη των Ιωαννίνων. Με αυτό το τρόπο οι μαθητές παίρνουν μια πρώτη γεύση από την πόλη που πρόκειται να επισκεφτούν.

Στη δεύτερη σελίδα *«Ας δούμε τι θα επισκεφτούμε στα Γιάννενα»*, οι μαθητές θα δουλέψουν ομαδικά. Ο δάσκαλος προνοεί στο να χωρίσει τους μαθητές σε 5 ομάδες και αναθέτει στην κάθε ομάδα με ποιο αξιοθέατο, από αυτά που υπάρχουν στο wiki, θα ασχοληθεί. Η κάθε ομάδα, κάνοντας ένα κλικ στον υπερσύνδεσμο, ανοίγει απευθείας μια νέα σελίδα διαβάζει και ενημερώνεται για το κάθε αξιοθέατο. Στη συνέχεια τα μέλη των ομάδων συζητούν μεταξύ τους, αξιολογούν τις πληροφορίες και στον κενό χώρο η καθεμία από αυτές γράφει τα πιο σημαντικά στοιχεία προκειμένου να ενημερώσουν και τις υπόλοιπες ομάδες.

Μαλλον όμως χρειάζεται να σκεφτουν το ποια είναι τα πιο σημαντικα. **Ενας άλλος στοχος: να αναδειχθει η δυσκολια διαπραγματευσης των ενδιαφεροντων σε μια κοινη εργασία και το πώς οι ΤΠΕ μεσολαβουν κάνοντας πιο συγκεκριμένες τις οποιες διαφορές. Ανοικει στο ΔΟΥΛΕΥΟΥΜΕ ΜΑΖΙ**

Επισης μοιαζει να χρειαζεται εναλλαγη του προσωπο με προσωπο με το από αποσταση (μας ενδιαφερει και η συνειδητοποιηση από τους μαθητες αυτης της εναλλαγης;)

Στη τρίτη σελίδα *«Που θα μείνουμε όμως;»*, ο δάσκαλος προτείνει κάποια ξενοδοχεία (έχουμε προσθέσει στο wiki ορισμένα ξενοδοχεία που επιλέξαμε εμείς) τα οποία οι μαθητές θα πρέπει να εξερευνήσουν μέσο των ιστοσελίδων τους και στη συνέχεια η κάθε ομάδα να γράψει την προτίμηση της στα σχόλια αιτιολογώντας το λόγο επιλογής τους.

**!**Δεν έχει οριστεί κάποιο κριτήριο επιλογής από εμάς με σκοπό οι μαθητές να έχουν την ελευθερία να επιλέξουν και να αιτιολογήσουν με επιχείρημα την επιλογή τους.

Αυτό όμως ΔΕΝ είναι το τελος του δρομου

Α) τι γινεται με το που θα μεινουν τελικά. Πάμε κατευθειαν σε μια συζητηση ή υπαρχει μια πορεια με βηματα (πχ να δουμε τα κριτηρια. Να σκεφτουμε για τη σημασια των κριτηριων)

Β) και αν καναν λαθος οι δασκαλοι; Και αν υπαρχουν και άλλες ευκαιριες που ισως μας κανουν να αποφυγουμε το διλυμμα; Κριτηρια που δεν ειχαμε σκεφτει; Επιπλεον έρευνα.

Στη τέταρτη σελίδα *«Πώς μπορούμε να περάσουμε τον ελεύθερο χρόνο μας»*, έχει δημιουργηθεί ένα πλάνο με μέρη στα οποία μπορούμε να περπατήσουμε και μέρη που μπορούμε να φάμε. Οι μαθητές και πάλι, μέσω των υπερσυνδέσμων, που υπάρχουν στο κείμενο, μπορούν να ρίξουν μια ματιά και να πληροφορηθούν για τα μέρη αυτά. Σε περίπτωση που οι μαθητές δεν συμφωνούν με τις επιλογές μας περιμένουμε από κάτω τα σχόλια τους.

Μα είναι μονο αυτό το θεμα; Να γραφουν σχολια; Ή να μπουν στη διαδικασία να σκεφτουν:

Α)\_τι επιρεάζει τις επιλογές τους (ακομα και η δυναμικη της ταξης)

Β) Πώς γινεται μια διαπραγμάτευση

Γ) τι άλλες πηγες μπορει να υπαρχουν και τι μπορουμε να μαθουμε από αυτές;

Στη πέμπτη σελίδα που είναι *«Η αφίσα της εκδρομής μας»*, οι μαθητές θα αναπτύξουν την δημιουργικότητα. Η σελίδα αυτή έχει κυρίως βιωματικό χαρακτήρα καθώς οι μαθητές καλούνται να δημιουργήσουν την αφίσα της εκδρομής τους. Στο wiki υπάρχουν οι προϋποθέσεις για τη δημιουργία της και σύνδεσμος πάνω στον οποίο θα στηριχτούν ώστε να δουλέψουν σε word.

Αλλα υπαρχουν μονο εργαλεια και υλικα πεταγμένα στο πατωμα. Αυτό είναι μαθητεια;

Η τελευταία σελίδα *«Οι αναμνήσεις μας»*, δημιουργήθηκε με σκοπό να αξιοποιηθεί μετά την ολοκλήρωση της εκδρομής. Οι μαθητές καλούνται να προσθέσουν το δικό τους φωτογραφικό υλικό και τις εντυπώσεις τους στα σχόλια.

Όμως η προσθηκη γινεται σε μια σωρευτικη λογική. Και παλι απουσιάζει η «επεξεργασια, λογω καποιων μεριμνων, προς καποιο αποτέλεσμα»

**ΤΕΛΟΣ!**